Akademik litseylar bitiruvchilariga mutaxassisliklar berish tartibi toʻgʻrisidagi nizomni tasdiqlash haqida
(resolution, 2022-12-12)

Oʻzbekiston Respublikasi Prezidentining 2017-yil 14-martdagi PQ-2829-son “Oʻrta maxsus, kasb-hunar taʼlimi muassasalari faoliyatini yanada takomillashtirish chora-tadbirlari toʻgʻrisida”gi qaroriga asosan, Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Mehnat vazirligi qaror qiladi: 1. Akademik litseylar bitiruvchilariga mutaxassisliklar berish tartibi toʻgʻrisidagi nizom ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. Mazkur Nizom Oʻzbekiston Respublikasi Prezidentining 2017-yil 14-martdagi PQ-2829-son “Oʻrta maxsus, kasb-hunar taʼlimi muassasalari faoliyatini yanada takomillashtirish chora-tadbirlari toʻgʻrisida”gi qaroriga muvofiq akademik litseylar bitiruvchilariga mutaxassisliklar berish tartibini belgilaydi. 1. Akademik litseylarning bitiruvchilariga Oʻzbekiston Respublikasi Prezidentining 2017-yil 14-martdagi PQ-2829-son qarori bilan tasdiqlangan Akademik litseylar bitiruvchilariga beriladigan ayrim mutaxassisliklar roʻyxatida nazarda tutilgan taʼlim yoʻnalishlari boʻyicha maxsus chuqurlashtirilgan tayyorgarlikni talab etmaydigan alohida mutaxassisliklar (bundan buyon matnda mutaxassislik deb yuritiladi) beriladi. 2. Akademik litseylarning bitiruvchilariga beriladigan mutaxassislik akademik litseyning taʼlim yoʻnalishi boʻyicha, oʻqituvchilar tarkibi, oʻquv-metodik, moddiy-texnika bazasidan kelib chiqqan holda belgilanadi va akademik litsey pedagogik kengashining qarori bilan tasdiqlanadi. 3. Akademik litsey tomonidan beriladigan mutaxassislik akademik litseyning barcha shaxslar kirishi va koʻrishi mumkin boʻlgan joyda (joylarda) eʼlonlar taxtasiga osib qoʻyilishi, rasmiy veb-saytida (agar rasmiy veb-sayti mavjud boʻlsa) eʼlon qilinishi shart. 4. Akademik litseylarda mutaxassislik oʻquv rejalarda nazarda tutilgan kasbiy fan (bundan buyon matnda mutaxassislik fani deb yuritiladi) sifatida oʻqitiladi. 5. Akademik litseylar oʻquvchilarining mutaxassislik fani boʻyicha bilim saviyasini baholash va yakuniy reyting koʻrsatkichlarini aniqlash Akademik litseylar va kasb-hunar kollejlari oʻquvchilarining bilim saviyasi, koʻnikma va malakalarini nazorat qilishning reyting tizimi toʻgʻrisidagi nizomda (roʻyxat raqami 1812, 2008-yil 19-may) belgilangan tartibda amalga oshiriladi. 6. Oʻquvchilarning mutaxassislik fani boʻyicha egallagan bilimi va oʻquv dasturini oʻzlashtirish darajasini belgilash uchun oʻqitilgan mutaxassislik fani boʻyicha amaliy imtihon oʻtkaziladi. 7. Mutaxassislik fani boʻyicha oʻquv reja va dasturining barcha talablarini toʻliq bajargan akademik litsey oʻquvchisi akademik litsey direktorining buyrugʻiga asosan amaliy imtihonni topshirishga qoʻyiladi. 8. Amaliy imtihon yakuniy davlat attestatsiyasidan oldin oʻtkaziladi. 9. Amaliy imtihon oʻtkazish jadvali u oʻtkaziladigan kunlar koʻrsatilgan holda, akademik litsey direktori tomonidan tasdiqlanadi va amaliy imtihon boshlanishidan kamida oʻn besh kun oldin akademik litseyning barcha oʻquvchilar koʻrishi mumkin boʻlgan joydagi (joylardagi) eʼlonlar taxtasiga osib qoʻyish orqali oʻquvchilar eʼtiboriga yetkaziladi. 10. Amaliy imtihon amaliy topshiriq shaklida oʻtkaziladi. Bunda imtihon biletida 1 ta amaliy topshiriq beriladi. 11. Amaliy topshiriqlar oʻqitilgan mutaxassislik fani oʻquv dasturi asosida tuziladi va akademik litseyning pedagogik kengashi tomonidan tasdiqlanadi hamda amaliy imtihon boshlanishidan kamida oʻn besh kun oldin akademik litseyning barcha oʻquvchilar koʻrishi mumkin boʻlgan joydagi (joylardagi) eʼlonlar taxtasiga osib qoʻyish orqali oʻquvchilar eʼtiboriga yetkaziladi. 12. Amaliy imtihonni oʻtkazish uchun tegishli oliy taʼlim muassasasi rektorining buyrugʻi bilan kamida 5 kishidan iborat tarkibda Amaliy imtihon oʻtkazish komissiyasi (bundan buyon matnda Komissiya deb yuritiladi) tuziladi. Komissiya quyidagi tarkibdan iborat boʻladi: komissiya raisi — akademik litsey direktori (u boʻlmaganda, uning vazifasini bajaruvchi shaxs); komissiya kotibi — akademik litsey direktorining oʻrinbosari; komissiya aʼzolari — tegishli oliy taʼlim muassasasi vakili, shuningdek akademik litsey hamda kelishuv asosida turdosh professional taʼlim muassasalarining kasbiy fan oʻqituvchilari. 13. Amaliy imtihon akademik litseyning har bir guruhi uchun alohida kunda oʻtkaziladi. 14. Har bir oʻquvchiga amaliy topshiriqlarni bajarish uchun 15 daqiqa vaqt beriladi. 15. Akademik litsey oʻquvchilari amaliy topshiriqni bajarishi quyidagi mezonlar asosida “5” ballik tizimda baholanadi: oʻquvchi topshiriqni toʻgʻri va toʻliq, mustaqil hamda amaliy metodik qoʻllanmalardan foydalanmasdan bajardi deb topilganda — “5” ball; oʻquvchi topshiriqni toʻgʻri va toʻliq, mustaqil bajardi, biroq tegishli amaliy metodik qoʻllanmalardan foydalandi deb topilganda — “4” ball; oʻquvchi topshiriqni toʻgʻri va toʻliq bajardi, biroq tegishli metodik qoʻllanmalardan hamda maxsus fan oʻqituvchisining ogʻzaki maslahatidan foydalandi deb topilganda — “3” ball; oʻquvchi tegishli metodik qoʻllanmalardan hamda kasbiy fan oʻqituvchisining ogʻzaki maslahatidan foydalangan holda topshiriqni toʻgʻri va toʻliq bajara olmadi deb topilganda — “2” ball. 16. Oʻquvchi tomonidan amaliy topshiriq bajarilgandan soʻng, Komissiyaning har bir aʼzosi oʻquvchiga oʻzining bahosini qoʻyadi. Komissiya aʼzolari tomonidan qoʻyilgan baholar muhokama qilinib, oʻquvchiga oʻrtacha arifmetik ball qoʻyiladi. 17. Amaliy imtihon natijalari imtihon yakunlangandan soʻng oʻquvchilarga eʼlon qilinadi. 18. Oʻrtacha arifmetik ball “3” balldan kam boʻlgan oʻquvchi amaliy imtihondan oʻtmagan deb hisoblanadi. 19. Amaliy imtihondan oʻtmagan, shuningdek amaliy imtihonga uzrli sabablarga koʻra kelmagan oʻquvchilarga Komissiya qaroriga asosan amaliy imtihonni akademik litseyni tamomlaganlik toʻgʻrisidagi diplom berilgunga qadar boʻlgan vaqt ichida qayta topshirishi (topshirishi) mumkin. Amaliy imtihonni qayta topshirishi lozim boʻlgan va uzrli sabablarga koʻra imtihonga kelmagan oʻquvchilar roʻyxati, imtihonni qayta topshirish (topshirish) kuni va vaqti Komissiya qarorida koʻrsatiladi. 20. Akademik litsey oʻquvchisi amaliy imtihon natijasidan norozi boʻlgan taqdirda, amaliy imtihon natijasi eʼlon qilingan vaqtdan boshlab 24 soat ichida tegishli oliy taʼlim muassasasi rektorining buyrugʻi bilan tuziladigan apellyatsiya komissiyasiga apellyatsiya berish huquqiga ega. 21. Apellyatsiya komissiyasi tarkibiga Komissiya faoliyatida ishtirok etmagan akademik litseyning pedagog xodimlari orasidan komissiya raisi va kamida toʻrt nafar aʼzo kiritiladi. 22. Akademik litsey oʻquvchisi tomonidan berilgan apellyatsiya apellyatsiya komissiyasi tomonidan 24 soat ichida koʻrib chiqilishi lozim. 23. Amaliy imtihondan muvaffaqiyatli oʻtgan (oʻrtacha arifmetik ball “3” va undan yuqori boʻlgan) oʻquvchilarga oʻqitilgan mutaxassislik boʻyicha mazkur Nizomning ilovasiga muvofiq davlat namunasidagi sertifikat beriladi. 24. Mutaxassislik boʻyicha davlat namunasidagi sertifikat akademik litsey oʻquvchisiga akademik litseyni tamomlaganlik toʻgʻrisidagi diplom bilan birgalikda beriladi. 25. Mutaxassislik boʻyicha berilgan davlat namunasidagi sertifikat ikkinchi oʻrta-maxsus taʼlim olganlik hisoblanmaydi. 26. Mutaxassislik boʻyicha berilgan davlat namunasidagi sertifikat egallangan bilimlarni mehnat faoliyatida amalga oshirish huquqini beradi. 27. Mazkur Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradi. Sertifikat 105x297 mm oʻlchamda, qogʻozi 100% paxtadan tayyorlangan, zichligi 120+5 gr/m2, oqartirgichsiz, aks etmaydigan ultrabinafsha nur va milliy ornament naqshi koʻrinishidagi suv belgisidan iborat boʻladi. Sertifikat blankasining yuz tomoni yuqori qismi markazida diametri 30 mm boʻlgan Oʻzbekiston Respublikasi Davlat gerbi (rangli) tasviri tushiriladi. Davlat gerbidan (rangli) 10 mm past qismida “OʻZBEKISTON RESPUBLIKASI” soʻzlari, uning tag qismida “SERTIFIKAT” soʻzi qizil rangda lotin alifbosida yoziladi. Matn — Sertifikat blankasi ichki qismi chap tomonida lotin alifbosida, oʻng tomonida ingliz tilida tegishli yozuvlar tushiriladi. Sertifikat varagʻi ichki qismining ikki tarafi markazida “Humo” qushi (25x10 mm oʻlchamda) qiyofasi koʻrinmaydigan tasviri joylashtiriladi va mazkur qush qiyofasi ultrabinafsha nurlari ostida koʻrinadi. Sertifikat blankasi quyidagi himoya elementlari bilan tayyorlanadi: a) tartib raqami qora fluoressensiya boʻyogʻida chop etilib, ultrabinafsha nurlarida yashil rangda yorugʻlik sochadi; b) bosma jarayonida kimyoviy barqaror matbaa boʻyoqlardan foydalanadi; v) har xil shakldagi rastrli setkalardan foydalanish; g) maxsus himoyalangan suv belgili qogʻoz ishlatish; d) davlat gerbini rangli tasvirlash; e) kichik matn bir necha bor kattalashtirilganda koʻrinadigan sertifikat sahifasining matn chiziqlarida joylashadi va takrorlanuvchi “OZBEKISTON RESPUBLIKASI” mikromatnli soʻz birikmasi mavjud. ‎ ‎ ‎ ‎ ‎ ‎ ‎‎Sertifikatning tashqi oʻng tomoni: ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎‎‎(Oʻzbekiston Respublikasi Davlat gerbining tasviri)‎‎‎‎‎OʻZBEKISTON RESPUBLIKASI ‎‎SERTIFIKAT‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Sertifikatning ichki chap tomoni: ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎O`ZBEKISTON RESPUBLIKASI ‎‎AKADEMIK LITSEY SERTIFIKATI ‎‎LS № __________________________ ‎ ‎ ‎ ‎ ‎‎‎‎(dirlomsiz kuchga ega emas) ‎ ‎ ‎ ‎‎ ‎‎________________________________________________________________________ (familiyasi, ismi, otasining ismi)‎‎ ‎‎20 ____ yilda _______________________________________________________________________ ‎‎(akademik litsey nomi) ‎‎____________________________________________________________________________ga kirib,‎ ‎‎20___yilda _________________________________________________________________________ ‎‎(akademik litsey nomi) __________________________________________________________________________akademik‎ ‎‎litseyni ____________________________________________________________________ yoʻnalishi ‎‎(yoʻnalish nomi)‎ ‎‎boʻyicha tamomladi hamda _____________________________________________ mutaxassisligi berildi. ‎‎(mutaxassislik nomi) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎M.Oʻ‎ ‎‎Davlat attestatsiya‎ komissiyasi raisi ‎ ‎‎Direktor‎ Kotib(a) ‎ ‎ ‎‎ ‎‎_______________________ shahri (tumani), 20___ yil ‎‎Roʻyxat raqami _____________ ‎‎ ‎‎Sertifikatning ichki oʻng tomoni: ‎ ‎ ‎ ‎ ‎ ‎ ‎ ‎ ‎ ‎ ‎‎TNE REPUBLIC OF UZBEKISTAN CERTIFICATE OF ACADEMIC LYCEUM‎‎ ‎‎LS № ___________________________ ‎ ‎ ‎ ‎ ‎‎‎‎(not valid without diploma) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎_________________________________________________________________ (full name)‎‎ ‎‎enrolled in 20________________________________________________________________ ‎ ‎‎‎‎(name of academic lyceum) ‎‎and completed in 20 ___________________________________________________________ ‎‎(name of academic lyceum) ‎‎_________________________________________________________________ ‎‎‎having spesialized in __________________________________________________________ ‎‎(field of study) having spesialist in ___________________________________________________________ ‎‎(speciality) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ (Seal)‎‎ ‎ ‎ ‎‎‎‎Chairman of the State Attestation commission ‎‎‎ ‎ ‎‎‎‎Director‎ Kotib(a)‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎‎Given________________________ ‎ ‎ ‎‎Registration № ________________